На основу решења о банкротству Привредног суда у Београду 1.Ст.202/2015 од 29.12.2015. године, а у складу са чланoвима 131. 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника

**УНИВЕРЗАЛ-ТРГОВИНА ПРОИЗВОДЊА И МАРКЕТИНГ**

**ДОО БЕОГРАД (СТАРИ ГРАД) - У СТЕЧАЈУ**

са седиштем у улици Сремска број 6/I, Београд – Стари град,

Матични број: 172513551, ПИБ: 101513551

**4.Ст.202/2015**

**ОГЛАШАВА**

**другу продају стечајног дужника као правног лица**

 **јавним прикупљањем понуда**

**Предмет продаје :** Стечајни дужник као **правно лице**

**Процењена вредност** износи 58.680.678,00 РСД;

**Депозит** за учешће у поступку продаје износи 11.736.136,00 РСД;

**Крајњи рок** за откуп документације и уплату депозита је 17.07.2017. год. до 15 часова;

**Крајњи рок** за достављање понуда је 19.07.2017. год. до 11,45 часова;

**Понуде се достављају** на адресу стечајног управника Сремска 6/I, Београд;

Право на учешће имају сва правна и физичка лица која :

1. Након добијања профактуре, изврше уплату ради откупа продајне документације у износу од 300.000,00 динара(профактура се може преузети сваког радног дана до 17.07.2017. године у периоду од 10 до 16 часова у просторијама стечајног управника на адреси Сремска 6/I, Београд);
2. Уплате **депозит** у износу од **11.736.136,00 динара**, на текући рачун стечајног дужника број 145-24141-11 отворен код Марфин банке АД, или положе неопозиву првокласну банкарску гаранцију наплативу на први позив, најкасније 5радних дана пре одржавања продаје. У случају да се као депозит положи првокласна банкарска гаранција, оригинал исте се ради провере заједно са oбрасцем пријаве доставља стечајном управнику на адресу Сремска 6/I. У случају да је учесник који предаје пријаву правно лице, управнику се доставља и извод из регистрације и ОП образац. Уколико на јавном отварању писаних понуда победи купац који је депозит обезбедио банкарском гаранцијом, исти мора измирити износ депозита у року од 2 дана од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција;
3. Потпишу Изјаву о губитку права на враћање депозита. Изјава чини саставни део продајне документације.

Прихватају се искључиво запечаћене понуде са назнаком ''Понуда'' на коверти и назнаком да се понуда односи на продају „УНИВЕРЗАЛ ТПМ“ ДОО - у стечају из Београда, улица Сремска, брoj 6/I, као правног лица. Понуде које не садрже јасно одређен износ или се позивају на неку другу понуду или на услове који нису у огласу и продајној документацији су неважеће и неће ући у разматрање.

**Запечаћена коверта са понудом треба да садржи:**

- пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати депозита или копију гаранције;

- потписану изјаву о губитку права на повраћај депозита.

- фотокопију пуномоћја овереног пред судом за заступање на јавном отварању писаних понуда, ако отварању присуствује овлашћени представник.

Непотпуне и неуредне понуде и понуде које садрже услов неће се узимати у разматрање.

**Јавно отварање понуда одржаће се дана 19.07.2017. године у 12 часова** (15 минута по истеку времена за предају понуда) на адреси : Сремска 6/I, у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на јавном отварању писаних понуда.

Позивају се чланови Одбора поверилаца да присуствују отварању понуда.

Процењена вредност није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.

Минимална цена коју стечајни управник, у складу са Законом о стечају може да прихвати је изнад 50% од процењене вредности.

*У складу са Националним стандардом број* 5, стечајни управник је дужан да, ако највиша достављена понуда износи мање од 50% процењене вредности, пре прихватања такве понуде затражи сагласност Одбора поверилаца.

Стечајни управник ће свим понуђачима, који су поднели понуде, послати обавештење о проглашеном најуспешнијем понуђачу у року предвиђеним Националним стандардом.

Купопродајни уговор се потписује у року од 3 радна дана од дана проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 8 дана од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 дана од проглашења најуспешнијег понуђача.

Порезе и трошкове који произилазе из закљученог купопродајног уговора у целости сноси Купац.

Особа за контакт - стечајни управник Зоран Симић, контакт телефон : 011/328-3870; 063/840-3317